Espen Goffeng

Espen Goffeng (født 25. august 1971 i Oslo) er en norsk forfatter, skribent og podkaster. Han har vært ansatt som lektor ved Universitetet i Oslo og driver podkasten Goffeng på leting i samarbeid med Tankesmien Agenda.

Bakgrunn og virke 
Goffeng har mastergrad i Nord-Amerikakunnskap fra Universitetet i Oslo. Fra 2012 til 2019 foreleste Goffeng ved Humanistisk Fakultet i amerikansk historie og sivilisasjon. Goffeng har publisert i blant annet Agenda Magasin, Morgenbladet, VG og Dagbladet.

Som forfatter har han gitt ut bøkene Dødelig Farvann (2010) om Israels angrep på Free Gazas fredsflåte samme år, og Vikeplikt for Høyre (2017) om de liberale demokratienes høyrevridning de siste ti årene.  

Siden 2019 har Goffeng drevet podcasten Goffeng på leting, produsert av Tankesmien Agenda, der han diskuterer politiske tema med forskjellige gjester.

Goffeng mener alternative medier som Resett og Document.no fyller et tomrom skapt av venstresidens unnfallenhet. Han mener disse mediene er viktige stemmer så lenge de holder seg innenfor loven.

Referanser

Eksterne lenker 
 Om boken Dødelig farvann på forlaget Manifest sider. Besøkt 29. mars 2020.

Norske forfattere
Personer fra Oslo